Om natten den 2. maj opstod der en eksplosionsagtig brand i butikken Thy Slik i gågaden i Thisted. I forbindelse med efterforskningen af branden beder Midt- og Vestjyllands Politi nu om hjælp. En person kom til skade ved branden, og på havneområdet mellem pølsevognen Burgerfri på Havnen 12 og Telenor på Havnetorv 1 fik denne person hjælp af en ukendt person. Midt- og Vestjyllands Politi vil gerne i kontakt med personen, der kom den tilskadekomne til undsætning. Politiet har ikke det store signalement af manden, udover at man ved, at der er tale om en dansk mand, der altså var til stede på området mellem klokken 00.45-01.15 den 2. maj. Hvis du ved, hvem der hjalp den forbrændte mand, bedes du kontakte Midt- og Vestjyllands Politi på telefon 114.
Midt- og Vestjyllands Politi beder nu om hjælp til at finde den person, der kom en tilskadekommen til undsætning ved eksplosion i Thisted.